**Izziņa par atzinumos sniegtajiem iebildumiem**

Ministru kabineta rīkojuma projekts

**„Par valsts nekustamo īpašumu pārdošanu”**

**VSS-139**

1. **Jautājumi, par kuriem saskaņošanā vienošanās nav panākta: nav**

**Informācija par elektronisko saskaņošanu:**

|  |  |
| --- | --- |
| Datums: | 21.03.2019. |
|  |  |
| Saskaņošanas dalībnieki: | Tieslietu ministrija, Vides aizsardzības un reģionālās attīstības ministrija, Latvijas Pašvaldību savienība |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
|   Nr. p.k. | Saskaņošanai nosūtītā projekta redakcija (konkrētā punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)  | Atbildīgās ministrijas norāde par to, ka iebildums ir ņemts vērā vai informācija par saskaņošanā panākto alternatīvo risinājumu |  Projekta attiecīgā punkta (panta) galīgā redakcija  |
| 1 | 2 | 3 | 4 | 5 |
| 1. |   | **Tieslietu ministrija**Projekta 1.1. apakšpunkts paredz pārdot izsolē nekustamo īpašumu (nekustamā īpašuma kadastra Nr.66720050175) - zemes vienību 0,6839 ha platībā (zemes vienības kadastra apzīmējums 66720050175) Lielā Zītaru ielā 14, Salacgrīvas pagastā, Salacgrīvas novadā. Valsts nekustamajam īpašumam zemesgrāmatas nodalījuma III daļas 1.iedaļā atzīmes veidā ir ierakstīts apgrūtinājums – biosfēras rezervāta ainavu aizsardzības zonas teritorija 0,6839 ha platībā. Lūdzam skaidrot un nepieciešamības gadījumā papildināt anotāciju, vai valsts minēto nekustamo īpašumu ir tiesīga atsavināt privātpersonai, norādot attiecīgu tiesisku pamatu, kā arī pievienojot paskaidrojošos dokumentus.Vēršam uzmanību, ka likuma “Par īpaši aizsargājamām dabas teritorijām” 33. panta otrā daļa noteic, ka valstij piederošā zeme nav privatizējama vai atsavināma, ja tā atrodas šādās aizsargājamās teritorijās vai to funkcionālajās zonās, piemēram, biosfēras rezervātu zonās. Savukārt minētā likuma 35. panta otrā daļa noteic, ka zemes īpašniekam ir pienākums informēt Dabas aizsardzības pārvaldi par nodomu pārdot sev piederošo zemi aizsargājamā teritorijā, iesniedzot darījuma dokumentu.Publiskas personas mantas atsavināšanas likums 5. panta piektā daļa noteic, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi. Ņemot vērā anotācijā norādīto, ka projekta 1.1. apakšpunktā minētais nekustamais īpašums atrodas biosfēras rezervāta ainavu aizsardzības zonas teritorijā, lūdzam skaidrot, kā potenciālie izsoles dalībnieki un jaunais nekustamais īpašuma īpašnieks uzzinās par īpašajiem nekustamā īpašuma izmantošanas nosacījumiem, ja tādi ir. Lūdzam papildināt anotāciju ar nepieciešamo informāciju. | **Iebildums ņemts vērā**Saskaņā ar likuma “Par īpaši aizsargājamām dabas teritorijām” 33. panta otrās daļas 3. punktu valstij vai pašvaldībai piederošā vai piekrītošā zeme nav privatizējama vai atsavināma, ja tā atrodas dabas liegumu, nacionālo parku, *biosfēras rezervātu*, dabas parku, dabas pieminekļu un aizsargājamo *ainavu apvidu dabas rezervāta*, *stingrā režīma, dabas lieguma un regulējamā režīma zonās*.Ņemot vērā, ka rīkojuma projekta 1.1. apakšpunktā norādītajam nekustamajam īpašumam noteikts apgrūtinājums - *biosfēras rezervāta ainavu aizsardzības zonas teritorija*, likuma “Par īpaši aizsargājamām dabas teritorijām” 33. panta otrās daļas 3. punktā noteiktais aizliegums atsavināt valstij piederošo īpašumu nav piemērojams***.***Ar 19.03.2019. vēstuli Nr. 7.14/1405/2019-N Dabas aizsardzības pārvalde apliecinājusi, ka uz valsts nekustamā īpašuma (kadastra Nr. 66720050175), zemes vienības 0,6839 ha platībā (zemes vienības kadastra apzīmējums 66720050175) Lielā Zītaru ielā 14, Salacgrīvas pagastā, Salacgrīvas novadā atsavināšanu nav attiecināmi likuma “Par īpaši aizsargājamām dabas teritorijām” 33. panta otrajā daļā noteiktie ierobežojumi. | Papildināts anotācijas I. sadaļas 2.punkta 1.apakšpunkts ar šādu ierakstu: “Lai nodrošinātu nekustamā īpašuma (nekustamā īpašuma kadastra Nr. 66720050175) - zemes vienības 0,6839 ha platībā (zemes vienības kadastra apzīmējums 66720050175) Lielā Zītaru ielā 14, Salacgrīvas pagastā, Salacgrīvas novadā, ieguvējam pilnīgu informāciju par pārdodamo objektu, valsts akciju sabiedrība „Valsts nekustamie īpašumi” izsoles noteikumos iekļaus informāciju par visiem nekustamā īpašuma apgrūtinājumiem, tostarp par to, ka saskaņā ar likuma “Par Ziemeļvidzemes biosfēras rezervātu" 1. un 2. pielikumu minētā zemes vienība atrodas Ziemeļvidzemes biosfēras rezervāta ainavu aizsardzības zonā. Īpašuma lietošanas tiesību aprobežojumus rezervāta ainavu aizsardzības un neitrālajā zonā regulē Ministru kabineta 2011.gada 19.aprīļa noteikumi Nr.303 “Ziemeļvidzemes biosfēras rezervāta individuālie aizsardzības un izmantošanas noteikumi”. |

|  |  |
| --- | --- |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |
| --- |
| (par projektu atbildīgās amatpersonas vārds un uzvārds) |
|  |
| (amats) |
|  |
| (tālruņa un faksa numurs) |
|  |
| (e-pasta adrese) |

Arta Tupiņa

VAS «Valsts nekustamie īpašumi»

Tiesību aktu daļas

Tiesību aktu speciāliste

Vaļņu iela 28, Rīga, LV-1980

E-pasts: arta.tupina@vni.lv; [www.vni.lv](http://www.vni.lv)